In ſtettē vf búrgē wid̾part
IN ſtettē vf búrgē wid̾part·
geiſlicher lúte nît vn̄ has·
bi wiſer lere vn wiſú tat·
bi krefte eī zager mv̊t·
rǒb vn̄ bꝛant vf gotes vart·
an valſche ſnel an rehte las·
adel ane tvgent ivgent ane rat·
ane ere grozes gv̊t·
ſvs iſt geſtalt d̾ argē vlis·
irdenſcher ſchatz iſt rêſſe ir aller mīne·
die erden ſin ſwarz oder wis·
doch riht niht got wan nach deſ h̾zen ſīne·
weltlichú diet iſt gotte kvnt·
geiſlich̾ lúte bettē vn̄ wachē·
ich wene ez gvlte tuſent pfūt·
ein grawer rok vn̄ meht er heilig machen·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse